Covid-19-statistieke: Positiwiteitskoers 18,4%Argieffoto bloot ter illustrasie. (Foto: Unsplash) Suid-Afrika het teen Maandagaand altesaam 3 844 625 bevestigde Covid-19-gevalle gehad en 3 237 nuwe gevalle is aangemeld. Die jongste positiwiteitskoers is 18,4%. Nog tien sterftes is aangeteken, waarvan vier die afgelope 24 tot 48 uur bevestig is. Dit bring die algehele sterftesyfer op 100 533 te staan. Altesaam 17 310 nuwe toetse vir Covid-19 is gedoen, waaronder 11 200 (54,5%) in die private sektor en 6 110 (45,5%) in die openbare sektor. Die meeste nuwe gevalle is in Gauteng (52%), gevolg deur KwaZulu-Natal (20%), Wes-Kaap (11%), Oos-Kaap en Vrystaat (5% elk), Mpumalanga, Noordwes en Noord-Kaap (2% elk) en Limpopo (1%). Nuwe gevalle per provinsie: Gauteng: 1 678 KwaZulu-Natal: 662 Wes-Kaap: 368 Oos-Kaap: 163 Vrystaat: 153 Mpumalanga: 77 Noordwes: 66 Noord-Kaap: 53 Limpopo: 17